Diari Oficial de la Generalitat Valenciana


Sumari del DOGV 4879, del 09-11-2004 (2004/10619)

RESOLUCIÓ de 14 d'octubre de 2004, del president del Consorci Hospital General Universitari de València, per la qual es convoca per a la seua provisió, pel sistema de lliure designació, la Direcció de Servei de Gestió de Qualitat, de caràcter no assistencial, de l'esmentat Consorci, Convocatòria LD/01/2004.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4879

Data del DOGV
:   09-11-2004

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2004/10549


Data del document
:   14-10-2004

Organisme emissor
:   Consorci Hospital General Universitari de València

Tipus de document
:   Resolució

Descriptors 

:   * professió administrativa
    * concurs administratiu
    * administració regional

RESOLUCIÓ de 14 d'octubre de 2004, del president del Consorci Hospital General Universitari de València, per la qual es convoca per a la seua provisió, pel sistema de lliure designació, la Direcció de Servei de Gestió de Qualitat, de caràcter no assistencial, de l'esmentat Consorci, Convocatòria LD/01/2004. [2004/A10849]
  
Actualment existeix en el Consorci Hospital General Universitari de València la Direcció de Servei de Gestió de Qualitat, de caràcter no assistencial, que s'especifica en l'annex II de la present resolució. Per tant, pot ser objecte de concurs per a la seua provisió ordinària, de conformitat amb el que estableix el conveni col·lectiu vigent i la resta de normativa aplicable.
  
S'han negociat prèviament en la Comissió Paritària de Conveni les bases reguladores de la present convocatòria, de conformitat amb l'article 5 de l'esmentat conveni col·lectiu.
  
Fent ús de les atribucions conferides en l'apartat primer, punt 2 de l'Acord de 12 de desembre de 2003, del Consell de Govern, i del president del Consell, pel qual es deleguen atribucions en matèria de personal, de contractació administrativa i gestió econòmica en diversos òrgans del Consorci Hospital General Universitari de València, resolc:
  
Primer. Objecte
  
Convocar la provisió, mitjançant el sistema de lliure designació, de la Direcció de Servei de Gestió de Qualitat, de caràcter no assistencial, del Consorci Hospital General Universitari de València, que s'especifica en l'annex II, d'acord amb les bases que es publiquen en l'annex I de la present resolució.
  
Segon. Publicitat
  
Fer pública la convocatòria mitjançant la seua inserció en el Diari Oficial de la Generalitat Valenciana.
  
Tercer. Recursos
  
La present resolució és definitiva en via administrativa, i podrà ser impugnada pels interessats mitjançant la interposició d'un recurs contenciós administratiu davant dels jutjats contenciosos administratius de la ciutat de València, en el termini de dos mesos, comptador des de la publicació de l'acte objecte de recurs, de conformitat amb el que disposen els articles 109 i 110 de la Llei 30/1992, de 26 de novembre, de Règim Jurídic de les Administracions Públiques i del Procediment Comú, així com els articles 8, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa. No obstant això, podrà interposar-se potestativament un recurs de reposició, davant del mateix òrgan que va dictar l'acte que es recorre, en el termini d'un mes comptador des de l'endemà de la seua publicació, de conformitat amb els articles 116 i 117 de l'esmentada Llei 30/1992, segons la seua redacció modificada per la Llei 4/1999.
  
Tot això sense perjudici que s'utilitze qualsevol altre recurs que per al seu dret s'estime convenient.
  
València, 14 d'octubre del 2004.- El president del Consorci: Vicente Rambla Momplet.
  
ANNEX I
  
Bases de la convocatòria
  
Primera. Normes generals
  
1.1 Les presents bases tenen com a objecte regular la provisió, mitjançant el sistema de lliure designació, del lloc de cap de Servei de Gestió de Qualitat, de caràcter no assistencial, del Consorci Hospital General Universitari de València, que s'especifica en l'annex II.
  
Segona. Requisits que han de reunir els concursants.
  
2.1 Podrà participar en la present convocatòria el personal no assistencial, laboral o estatutari de caràcter fix, o funcionari de carrera del Consorci Hospital General Universitari de València o de qualsevol administració pública, que complisca els requisits i condicions que per al lloc determina la convocatòria.
  
2.2 Estar en possessió de la titulació requerida per a l'accés al lloc de treball que es convoca.
  
2.3 Posseir la capacitat funcional necessària per a l'exercici de les funcions pròpies del lloc.
  
2.4 No excedir de l'edat de jubilació forçosa per al personal funcionari i estatutari.
  
2.5 No haver sigut separat per mitjà d'un expedient disciplinari del servei de qualsevol administració o servei públic en els sis anys anteriors a la convocatòria, ni trobar-se inhabilitat amb caràcter ferm per a l'exercici de funcions públiques ni, si pertoca, per a la corresponent professió.
  
2.6 En el cas dels nacionals d'altres estats membres de la Unió Europea o de l'espai econòmic europeu, no estar inhabilitat, per sanció o pena, per a l'exercici professional o per a l'accés a funcions o serveis públics en ells, ni haver sigut separat, per sanció disciplinària, d'algunes de les seues administracions o serveis públics en els sis anys anteriors a la convocatòria.
  
Tercera. Acreditació dels requisits
  
Els requisits exigits en la base segona hauran de complir-se l'últim dia del termini de presentació de sol·licituds, i mantindre's al llarg de tot el procés fins al moment de la presa de possessió.
  
Quarta. Sol·licituds
  
4.1 Els qui desitgen participar-hi hauran de presentar l'oportuna sol·licitud que s'haurà d'ajustar necessàriament al model publicat com a annex III de la present convocatòria. En tal model, que inclou la manifestació de l'aspirant sobre el compliment dins del termini i en la forma escaient dels requisits establits en la base segona, es farà constar de forma expressa i concreta la plaça a què es desitja optar.
  
4.2 Les sol·licituds degudament omplides es dirigiran al Consorci Hospital General Universitari de València, i s'hauran de presentar al seu Registre General (av. Tres Creus, s/n, 46404 de València), o mitjançant qualsevol de les formes establides en la Llei de Règim Jurídic de les Administracions Públiques i del Procediment Administratiu Comú. S'adverteix que en la sol·licitud haurà de figurar el segell del registre corresponent, tant en l'original com en la còpia de l'aspirant. Tal segell haurà d'acreditar que s'ha presentat la instància dins del termini establit a tal efecte.
  
En el cas que la sol·licitud es presente a les oficines de Correus, caldrà que figure obligatòriament en un sobre obert perquè el funcionari estampe el segell de dates al lloc destinat per a això, tant en l'original com en la còpia de l'aspirant.
  
4.3 El termini de presentació de sol·licituds serà d'un mes comptador a partir de l'endemà de la publicació de la present convocatòria en el Diari Oficial de la Generalitat Valenciana. Si l'últim dia del termini és inhàbil, s'entendrà prorrogat al primer dia hàbil següent.
  
4.4 La falta de qualsevol dels requisits anteriorment esmentats per a la presentació de sol·licituds, dins del termini i en la forma escaient, en determinarà l'exclusió de l'aspirant.
  
4.5 La consignació de dades falses en la instància, o en la documentació aportada pels aspirants, comportarà l'exclusió del concurs o nul·litat de la plaça adjudicada, si pertoca, sense perjudici de les mesures legals que corresponguen.
  
4.6 El domicili que figure en la instància serà el considerat als efectes de notificacions.
  
Cinquena. Documentació
  
5.1 Junt amb la sol·licitud tots els concursants hauran d'aportar:
  
a) Fotocòpia compulsada del document nacional d'identitat.
  
b) Fotocòpia compulsada del títol acadèmic que corresponga, de conformitat amb els requisits i condicions del lloc convocat.
  
c) Currículum professional, on es resumisca la formació acadèmica, l'experiència professional i de gestió, així com aquelles altres circumstàncies que el candidat desitge posar de manifest.
  
d) Memòria projecte de gestió explicativa de les línies fonamentals i objectius que s'han de desenvolupar, per al lloc que se sol·licita.
  
e) Certificat expedit per l'òrgan competent, on es faça constar la condició de l'aspirant com a personal no assistencial, laboral o estatuari de caràcter fix, o funcionari de carrera, en la categoria professional i grup que corresponga, del Consorci Hospital General Universitari de València o de qualsevol administració pública.
  
Sisena. Admissió aspirants
  
6.1 Llista provisional d'aspirants admesos i exclosos.
  
Finalitzat el termini de presentació d'instàncies, l'òrgan competent del Consorci publicarà als taulers d'anuncis la resolució per la qual s'aprova el llistat provisional d'aspirants admesos i exclosos, consignant, si pertoca, la causa d'exclusió.
  
Els concursants disposaran d'un termini de 10 dies hàbils a partir de l'endemà de la data de publicació de la dita resolució a l'efecte d'esmenar la manca o d'adjuntar la documentació preceptiva en el cas que la sol·licitud d'admissió no complisca els requisits exigits en la convocatòria, de conformitat amb el que estableix l'article 71 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu.
  
6.2 Llista definitiva d'aspirants admesos i exclosos.
  
Finalitzat el termini esmentat en la base 6.1, vistes les al·legacions i esmenats els defectes, si pertoca, es publicarà la resolució per la qual s'aprova la llista definitiva d'aspirants admesos i exclosos al concurs, en la mateixa forma que la provisional. Amb la publicació de la llista definitiva es donaran per contestades les al·legacions presentades contra la llista provisional.
  
Contra la resolució que aprove la llista definitiva d'aspirants admesos i exclosos les persones interessades podran interposar els recursos que s'especifiquen en la base 14 de la present convocatòria.
  
Setena. La comissió de valoració
  
7.1 La comissió de valoració és l'òrgan col·legiat que té com a missió la redacció de la proposta de resolució, d'acord amb el que disposen les presents bases i la resta de normes aplicables.
  
7.2 La comissió de valoració tindrà la consideració d'òrgan col·legiat de l'administració i, com a tal, estarà sotmés a les normes incloses en la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Els seus membres estaran sotmesos a les causes d'abstenció i recusació establides en la llei.
  
7.3 La comissió de valoració serà nomenada per una resolució de l'òrgan competent del Consorci, que es publicarà en el Diari Oficial de la Generalitat Valenciana, i estarà formada per cinc membres, havent-se de designar el mateix nombre de suplents, amb la composició següent: president o presidenta, secretari o secretària i tres vocals, dels quals un serà proposat pel Comité d'Empresa. El representant del Comité d'Empresa tindrà veu, però no vot.
  
7.4 A efectes de comunicacions i la resta d'incidències, la comissió tindrà la seua seu a la Direcció de Recursos Humans del Consorci.
  
Huitena. Desenvolupament del procés
  
Valoració del currículum professional i de la memòria projecte de gestió. La memòria consistirà en una anàlisi del lloc de treball sol·licitat, les seues característiques, condicions, mitjans necessaris, propostes de millora en el desenvolupament de les funcions i totes aquelles qüestions que l'aspirant considere d'interés o importància. La seua extensió no podrà excedir de 20 folis.
  
La valoració del projecte podrà incloure la realització d'una entrevista davant de la comissió de valoració sobre el seu contingut i abast, on es valoraran els coneixements del lloc de treball sol·licitat, així com l'aptitud, eficàcia i experiència professional de l'aspirant i totes les circumstàncies que es necessiten per a un millor desenvolupament de les funcions.
  
Novena. Resolució del concurs i nomenament
  
La comissió de valoració avaluarà els mèrits d'acord amb la present convocatòria, i efectuarà una proposta de resolució motivada d'adjudicació no vinculant a través del director de Recursos Humans, que s'elevarà al president del Consorci, el qual redactarà la resolució que siga precedent. La dita resolució es farà pública mitjançant la seua inserció en el Diari Oficial de la Generalitat Valenciana.
  
La convocatòria podrà ser declarada deserta, per acord motivat, quan no concórreguen aspirants idonis per a l'exercici de les funcions.
  
No obstant això, el nomenament quedarà condicionat al reconeixement mèdic, efectuat pels Serveis de Salut Laboral del Consorci, que acredite l'aptitud psicofísica i capacitat de l'aspirant
  
Deu. Incorporació al lloc de treball
  
En la resolució del concurs per la qual es nomena l'aspirant seleccionat, s'indicarà el que corresponga en relació amb la incorporació al lloc de treball.
  
En el cas que en l'aspirant seleccionat no concórreguen els requisits exigits en la convocatòria, el president del Consorci dictarà una resolució motivada en la qual es declararà la pèrdua dels drets de la plaça de què es tracte. L'esmentada resolució podrà ser impugnada en la forma establida en la base 13.
  
El personal nomenat per a l'exercici d'un lloc de treball pel procediment de lliure designació podrà ser cessat discrecionalment per l'autoritat que el va nomenar.
  
Onze. Publicitat
  
Excepte en els casos que expressament es determine el contrari, les publicacions de les diferents actuacions relatives a la convocatòria es realitzaran als taulers d'anuncis de la Direcció de Recursos Humans del Consorci Hospital General Universitari de València. La comissió podrà determinar la conveniència d'utilitzar altres mitjans només als efectes informatius.
  
Dotze. Vinculació
  
Les presents normes vinculen el Consorci Hospital General Universitari de València, la comissió de valoració i els qui participen en el present procés.
  
Tretze. Recursos
  
La present convocatòria, les seues bases i tots els actes administratius que siguen dictats per a la seua execució, llevat de les actuacions de la comissió de valoració, podran ser impugnats de conformitat amb el que disposa l'article 3 de la present resolució.
  
Tot això sense perjudici que s'utilitze qualsevol altre recurs que convinga al seu dret.
  
ANNEX II
  
Lloc de treball que es convoca
  
1. Denominació: cap de Servei de Gestió de Qualitat.
  
Subcentre: 4001.
  
Dir./Servei: Gerència.
  
Grup de classificació: A.
  
Complement de destinació: nivell 26.
  
Forma de provisió: lliure designació.
  
Requisits grup d'accés: grup A.
  
Requisits específics: títol de doctor, llicenciat, enginyer, Arquitecte o equivalent.
  
Funcions: assessorament en matèria de qualitat, suport i avaluació de totes les accions conduents a la millora de la qualitat, tant assistencial com de la gestió i administració dels serveis i unitats, coordinant així mateix les comissions, comités i qualsevol grup de treball que realitzen activitats per a millorar la qualitat dels serveis, i elaborant informes periòdics sobre la situació de la qualitat.